V Celju se je pri ličkanju koruze v starejšem objektu udrl leseni pod in pri tem poškodoval sedem ljudi. Dva človeka sta huje poškodovana, pet lažje.

Kot so sporočili s Policijske uprave Celje, se je nesreča zgodila v soboto popoldne. Med ličkanjem se je poškodovalo sedem ljudi, ki so ob udrtju lesenega poda padli tri metre v globino. Dva človeka sta se huje poškodovala, preostalih pet pa lažje.